

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/17-01/09

URBROJ: 2186/10-01/1-17-03

Vidovec, 25.09.2017.

**Z A P I S N I K**

**sa 3. sjednice Općinskog vijeća Općine Vidovec, održane dana 25. rujna 2017. godine, ( ponedjeljak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec Brunu Hranića, zamjenika načelnika Dubravka Zavrtnik, djelatnice Jedinstvenog upravnog odjela Općine Vidovec, predsjednike mjesnih odbora kao i predstavnike medija.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je sjednici prisutno 13 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Zdravko Pizek, Edo Košić, Dubravka Rog, Silvija Zagorec, Ivana Zavrtnik, Ivan Benček, Ljubica Uranić, Marijo Serini, David Šantek, Ines Pavleković, Zdravko Klopotan, Ivan Kušćar i Stjepan Smernjak

**SJEDNICI NISU PRISUSTVOVALI ČLANOVI OPĆINSKOG VIJEĆA** :

Nadica Cafuk – opravdala izostanak, Marija Cafuk-opravdala izostanak,

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenik načelnika Dubravko Zavrtnik, Petra Rogina pročelnica JUO Općine Vidovec, Andreja Peharda adm.tajnica-referent, Emina Ljubek viši stručni suradnik za opće poslove i EU fondove, Mateja Novak viši stručni suradnik za financije i proračun, Nikolina Koščak viši referent za komunalno gospodarstvo, Ivana Dreven Varaždinske vijesti, Nikolina Jureković Radio Megaton, Antun Remar predsjednik MO Nedeljanec-Prekno i Srećko Županić predsjednik MO Vidovec.

Predsjednik Općinskog vijeća Zdravko Pizek :

„Prije nego krenemo sa sjednicom ja bi zamolio gospodina Melnjaka da prije nego mi krenemo sa svojim dnevnim redom, da se obrati Vijeću, izvoli „.

Slavko Melnjak, predsjednik MRK Vidovec uputio je pozdrav svima, zahvalio se ne odobrenom zahtjevu za prisustvovanje sjednici Vijeća, a zatim prezentirao djelovanje, financiranje i sudjelovanje MRK u prvenstvu 1. HRL-SJEVER uz zamolbu za financijsku podršku Općine Vidovec za MRK Vidovec.

Predsjednik Općinskog vijeća Zdravko Pizek :

„Otvaram raspravu, čuli ste probleme Rukometnog kluba“

U raspravi sudjelovali su : član Vijeća Stjepan Smernjak, zamjenik načelnika Dubravko Zavrtnik, načelnik Bruno Hranić i članica Vijeća Ines Pavleković.

Član Vijeća Zdravko Klopotan :

„Pozdravljam sve prisutne, ja isto podržavam to jer rukomet je ipak perjanica sporta u našoj Općini, izričito sportski djelatnik sam i znam koliko im je teško. Ipak je to jedan veliki ponos naše Općine taj rukometni klub, ovo je prioritet, a jedan kvalitetan mora biti rukometni klub i morate iznaći vladajući znači, moramo svi zajedno iznaći sredstva da oni prestižno prezentiraju našu Općinu, naš Vidovec u Hrvatskoj. Znači moramo, hvala lijepa „.

Predsjednik Općinskog vijeća Zdravko Pizek :

„Ima još ako nema bude se vidla na proračunu stavka“.

Gospodin Slavko Melnjak zahvalio se još jednom i napustio sjednicu Vijeća.

**USVAJANJE ZAPISNIKA SA 2. SJEDNICE OPĆINSKOG VIJEĆA OPĆINE VIDOVEC ODRŽANE DANA 27.06.2017. GODINE ;**

Predsjednik Općinskog vijeća Zdravko Pizek :

„Prelazimo dalje na rad sjednice, dobili ste svi zapisnik sa prethodne sjednice Općinskog vijeća, ima tko kakvu primjedbu“?

Član Vijeća Stjepan Smernjak :

„Imam primjedbu na točku jedan gdje ste razmatrali moje očitovanje, odnosno dopis Komisije za statutarno-pravna pitanja. Nisam tražio da se u nekoj komisiji neko imenuje, a ostali ne. Mislim da je članak 36. i 37. jako jasan i da bi bilo dobro da ga ispoštujemo.

Mi smo Općinsko vijeće, imamo većinu, imamo oporbu, ali mislim da bi trebalo, znači i potpredsjednika Vijeća jednoga dati oporbi, to bi bilo ono najnužnije i najdemokratskije i u svim komisijama, osim ovoga kaj sam ja napisao gdje ste krivo to protumačili. Ja sam napisao Statutarno-pravna i Komisija za izbor i imenovanja, ali to se odnosi na sve, članak 36. i 37. izričito govori o tome da bi trebalo poštivati sastav vijeća u smislu da se poštuje znači potpredsjednik jedan sigurno oporbe. Pogledajte si sve druge okolne općine i gradove i u svim vijećima prema broju znači mi smo 8:7, nismo baš bez veze znači prema broju oporbenih vijećnika mogao bi biti u svim komisijama barem jedan ako ima komisija onda jedan ako ima pet onda jedan ili dva.

Evo to je moja zabilješka, odnosno moj odgovor, odnosno moje, meni je žao što me nije bilo na tom vijeću tu, ali mislim da nije odgovoreno na moju inicijativu da probamo napraviti demokratski onak kak bi trebalo. Mislim da ovo kaj ste napravili da imenujete jednu komisiju sa jednim članom oporbe nije zadovoljen članak 36. i 37., hvala lijepa“.

U daljnjoj raspravi sudjelovali su članica Vijeća Ines Pavleković i načelnik Bruno Hranić.

Predsjednik Općinskog vijeća Zdravko Pizek :

„Ima još tko kakvu primjedbu, ako nema dajem na glasovanje ovakav zapisnik?“

U raspravu ponovno se uključio član Vijeća Stjepan Smernjak i članica Vijeća Dubravka Rog.

Predsjednik Općinskog vijeća Zdravko Pizek :

„Tko je za takav zapisnik?“

Tko je za : 8 članova Vijeća

Tko je protiv : 2 člana Vijeća

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je zapisnik sa 2. sjednice Općinskog vijeća Općine Vidovec usvojeni sa 8 glasova od 13 prisutnih članova Vijeća.**

**UTVRĐIVANJE DNEVNOG REDA ZA 3. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 3. sjednicu Općinskog vijeća Općine Vidovec, svi ste dobili dnevni red, da ga ne čitamo ima tko kakvu dopunu ?“

Član Vijeća Zdravko Klopotan :

„Ja bi pod točkom jedan, da se točka 1. ukine, jer neprihvatljivo je meni kao općinskom vijećniku da mi se izvješće o radu načelnika od 01.01. do 30.06. nismo dobili znači u materijalima da mi se sad da na stol, ja ga nisam ni pogledao, sjednica je počela, znači osobno smatram da je to vrlo bitno izvješće i da se ta točka skine sa dnevnog reda, znači da se prebaci na sljedeću sjednicu ovog vijeća, kad budu materijali došli, znači oni su sad tu ja ne mogu po tome, smatram da je to vrlo bitno i smatram da to treba biti i na stranici općine i na oglasnoj ploči jer smatram da je vrlo bitno izvješće načelnika o radu da bude cijela općina upoznata, a mi sad dobimo to nije fer ni pošteno i smatram da se ta točka ukine“.

Pojašnjenje podnio je načelnika Bruno Hranić.

Član Vijeća Zdravko Klopotan :

„Al kao dokumenat koji je sad došao na stol, al nismo dobili to prije znači nebremo niti raspravljati, znači to je za mene da se nebum krivo izrazil“.

U raspravu uključio se i član Vijeća Stjepan Smernjak, predsjednik Vijeća Zdravko Pizek i član Vijeća Ivan Kušćar.

Načelnik Bruno Hranić:

„Dobro ajde ja se slažem ako hoćete možemo za sljedeću sjednicu Vijeća budemo podnesli izvješće, ja se slažem„.

Predsjednik Općinskog vijeća Zdravko Pizek :

„Dajem na glasovanje znači tko je za da se ta točka izbriše i da počnemo od druge točke, prebaci za sljedeću sjednicu, tko je za ?“

Tko je za : 4 člana Vijeća

Tko je protiv :

Ima li suzdržanih :

Predsjednik Općinskog vijeća Zdravko Pizek:

„Tko je protiv toga znači da ide takvi dnevni red kakav je?“

U raspravu uključili su se članovi Vijeća Silvija Zagorec, Dubravka Rog, Edo Košić i Ivan Benček.

Predsjednik Općinskog vijeća Zdravko Pizek :

„Tko je za, sad da ide takav dnevni red kakav je napisani?

Član Vijeća Zdravko Klopotan :

„Čekaj, pa predlaže se da se prva točka briše i predlaže se za iduću, koliko sam ja razmio“.

U raspravu ponovno su se uključili članovi Vijeća Ines Pavleković, Ivan Benček

Predsjednik Općinskog vijeća Zdravko Pizek :

„Tko je za prijedlog načelnika da ta točka bude na drugoj sjednici?“

Ponovno se otvorila rasprava u kojoj su sudjelovali članovi Vijeća Ivan Kušćar, Edo Košić i Ivan Benček

Predsjednik Općinskog vijeća Zdravko Pizek :

„Znači tko je za prijedlog načelnika ?“

Tko je za : 7 članova Vijeća

Tko je protiv :

Ima li suzdržanih :

Ponovno se otvorila rasprava u kojoj su sudjelovali članovi Vijeća Edo Košić i Ivan Benček.

Predsjednik Općinskog vijeća Zdravko Pizek :

„Znači konstatiram da se ta točka uvrsti za sljedeću sjednicu, točka broj 1.

Članica Vijeća Ines Pavleković postavila je pitanje.

Predsjednik Općinskog vijeća Zdravko Pizek :

„Pa rekli smo da ovo izbacimo, tko je za takvi dnevni red bez prve točke, molim Vas da dignete?“

Predsjednik Općinskog vijeća Zdravko Pizek:

„Konstatiram znači 12 za i 1 je suzdržani“.

**DNEVNI RED**

1. Polugodišnji izvještaj o izvršenju Proračuna Općine Vidovec za razdoblje 01.siječnja do 30. lipnja 2017. godine (6. razina),
2. Prijedlog Odluke o donošenju Urbanističkog plana uređenja (UPU) Poslovno-stambene zone Vidovec,
3. Prijedlog Odluke o izmjeni i dopuni Odluke o osnivanju trgovačkog društva „Gospodarska zona Vidovec“ d.o.o.,
4. Prijedlog Odluke o određivanju imena ulice u naselju Zamlača,
5. Prijedlog Odluke o izboru osobe kojoj će se povjeriti obavljanje komunalne djelatnosti održavanja javne rasvjete na području Općine Vidovec,
6. Prijedlog Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec za razdoblje od konstituiranja Općinskog vijeća Općine Vidovec do 31.12.2017. godine,
7. Razmatranje prijedloga o dodjeli novčanih nagrada za postignute izuzetne uspjehe u obrazovanju i sportu,
8. Razno.

**Točka 1.**

**Polugodišnji izvještaj o izvršenju Proračuna Općine Vidovec za razdoblje 01.siječnja do 30. lipnja 2017. godine (6. razina)**

Polugodišnji izvještaj o izvršenju Proračuna Općine Vidovec za razdoblje 01.siječnja do 30. lipnja 2017. godine obrazložio je načelnik Bruno Hranić.

Predsjednik Općinskog vijeća Zdravko Pizek :

„Hvala načelniku, otvaram raspravu“.

Za riječ javio se član Vijeća Stjepan Smernjak.

Načelnik Bruno Hranić podnio je dodatno pojašnjenje kao i Emina Ljubek viši stručni suradnik za opće poslove i EU fondove.

Predsjednik Općinskog vijeća Zdravko Pizek :

„Otvaram dalje raspravu“

Član Vijeća Zdravko Klopotan :

„Ja sam pomno proučio i bavim se već niz godina financijama, iako sam koliko toliko razuman, ti Bruno gospodine Bruno Hraniću ne možeš ti nešto planirati nutra, a ne znaš dal se bude to. To je bio samo jedan predizborni trik prema mještanima 7 na 15 to je suludo, znači ti moraš se zapitati zašto si to nutra stavio ovo, ta cifra od 15, a znamo da ju nećemo ostvariti. Ja da sam to napravio, a da bi sutra bio kruha gladan dao bi momentalnu ostavku na mjesto načelnika jer to se tak ne radi. Ne možeš ti predizborni trik miješati sa potrebama i razvojem općine.

To se tak ne diela u civilnom modernom zapadnom svijetu za koga se ti deklariraš. Znači ne da te ja sad ogovaram ja sam čovjek koji uvijeke čoveku veli v oči kaj mislim za razliku od tebe koji imaš ove koji rade onda svađu među svima. Ja ću ti uvijek reči v oči ono što mislim ili ću ti napisati kak sam ti onu poruku napisal jer sam takav čovjek, a nikad nisam v krčmi govoriu niti ništa.

Reko sam da sam ja na tvojem mjestu da sam išao na predizborni trik takav, ja bi momentalno podnesel ostavku na mjestu na kojem jesi, evo toliko od mene, a nebi ni jednu stavku iz ovoga opće komentirao, a ono sve kaj velim, rekiu sam prvi puta da se unese u zapisnik ono kaj sem ja rekiu to više nem ponavljal. Kaj ja govorim da se napiše nutra, kaj ne pak nisi rekiu. Toliko o ovome radu i o ovome šestomjesečnom izvještaju o izvršenju tog proračuna“.

Za riječ javio se načelnik Bruno Hranić, zatim članica Vijeća Dubravka Rog i članovi Vijeća Stjepan Smernjak i Edo Košić.

Član Vijeća Zdravko Klopotan :

„Naime, slažem se Bruno s tobom to kaj si rekao da se treba sjesti i nije predizborna, ti si dosta tu kriv i sam si rekao da nebreš Ines v oči pogledati i takve stvari koliko sam ja upoznati. Ja nebi voleo da ovi sad ljudi mene tu hudo glediju. Sjesti si i svi zajedno razgovarati da dojdem na tu sjednicu nasmijani i da dielamo za dobrobit bez obzira kaj imate vi 8, a mi 7, da moramo gledati na ljude, a ne na opće i svoje interese, znači za ljude se moramo svi dogovoriti svi da dojdemo na sjednicu nasmijani opušteni i da onda bude to i to budemo napravili i gotovo, znači da svi imamo odgovornost, a ne oporba il vladajući, da budemo opušteni, a ne da ja tebi ono grdo velim jm ili ti meni ili ovomu, kužiš ono, ja sam za to “.

Za riječ javila se i članica Vijeća Silvija Zagorec.

Predsjednik Općinskog vijeća Zdravko Pizek :

„ Ako ima još netko, ako nema dajem izvještaj na glasovanje, tko je za takav izvještaj, molim da se izjasnite?“

Tko je za : 8 članova Vijeća

Tko je protiv : 5 članova Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju Proračuna Općine Vidovec za razdoblje 01.siječnja do 30. lipnja 2017. godine (6. razina) prihvaćeni sa 8 glasova od 13 prisutnih članova Vijeća.**

**Točka 2.**

**Prijedlog Odluke o donošenju Urbanističkog plana uređenja (UPU) Poslovno-stambene zone Vidovec**

Predsjednik Općinskog vijeća Zdravko Pizek :

„Prelazimo na drugu točku prijedlog Odluke o donošenju Urbanističkog plana uređenja (UPU) Poslovno-stambene zone Vidovec“

Načelnik Bruno Hranić obrazložio je prijedlog i postupak donošenja Urbanističkog plana uređenja poslovno-stambene zone Vidovec uz prijedlog da se kao takav i prihvati.

Predsjednik Općinskog vijeća Zdravko Pizek :

„Otvaram raspravu“

Za riječ javio se član Vijeća David Šantek, a zatim načelnik Bruno Hranić i zamjenik načelnika Dubravko Zavrtnik.

Član Vijeća Zdravko Klopotan :

„Ja se isto slažem sa Davidom, ja mislim da općina morala naći, to mi sad izgleda kao pogodovanje i nek to bude se prodalo pa kaj onda tu benzinsku ko bu gradil, dal je to kupel zemljište znači Hladika, tu je njegovo ovo veliko gore uz cestu?“

Načelnik Bruno Hranić podnio je pojašnjenje.

Član Vijeća Zdravko Klopotan :

„Onda znači on bude gradio benzinsku postaju, to općina nije smjela pustiti, sad bi zaradila višestruko novac i sav taj minus bi pokrili i sve, to se nije smjelo pustiti nikakvomu privatniku jer to je pozicija koju općina nije smjela nikako pustiti. Još me onda jedno zanima, tko je pregovarao sa tim vlasnicima, da imamo sad dvije slijepe ulice, dobro ova je to je slijepa sad opet ovdje slijepa, tko je pregovarao sa tim vlasnicima, na koji način da su oni to odbili?“

Odgovor je podnio načelnik Bruno Hranić.

U raspravu uključili su se članovi Vijeća Marijo Serini, Stjepan Smernjak, Edo Košić i predsjednik Vijeća Zdravko Pizek.

Član Vijeća Zdravko Klopotan :

„Da li si ti kao načelnik mogao dati vijeću, neznam, ti si bio upoznati s tim da se to prodaje jer to je za mene nebrem to oprostit da općina nije to zela, dal si dal na vijeće da općina to kupi nekak, kužiš, dal je to bilo na vijeću?“

Načelnik Bruno Hranić podnio je odgovor.

Član Vijeća Zdravko Klopotan :

„To znam Cipro je dao miljon dvjesto jer ja sam s njim igrom slučaja pričao, upoznao sam ga mislim mi se znamo, baš je bil tata njezin pričali smo o tome, no ne pričamo mi o meni nego općina nije našla sredstva, to bi sad zaradili i vrtić bi s toga napravili od toga vjerujte mi no nažalost to je tak“.

Za riječ javio se i zamjenik načelnika Dubravko Zavrtnik, a zatim i članica Vijeća Silvija Zagorec i članovi Vijeća Ivan Benček i Stjepan Smernjak.

Predsjednik Općinskog vijeća Zdravko Pizek :

„Dobro da nebumo dalje idemo dajem na glasanje ovu odluku o donošenju urbanističkog plana uređenja, tko je za takvu odluku?“

Tko je za : 7 članova Vijeća

Tko je protiv : 0

Ima li suzdržanih : 5 člana Vijeća

**Predsjednik Općinskog vijeća Zdravko Pizek konstatirao je da je usvojena Odluka o donošenju Urbanističkog plana uređenja (UPU) Poslovno-stambene zone Vidovec sa 7 glasova od 13 prisutnih članova Vijeća, s time da je jedan član Vijeća Marijo Serini napustio prostoriju.**

Nakon glasovanja za riječ o istoj točci javio se načelnik Bruno Hranić.

**Točka 3.**

**Prijedlog Odluke o izmjeni i dopuni Odluke o osnivanju trgovačkog društva „Gospodarska zona Vidovec“ d.o.o.**

Predsjednik Općinskog vijeća Zdravko Pizek :

„Idemo dalje na treću točku to je prijedlog odluke o izmjeni i dopuniOdluke o osnivanju trgovačkog društva „Gospodarska zona Vidovec“ d.o.o“.

Prijedlog o donošenju Odlukeo izmjeni i dopuni Odluke o osnivanju trgovačkog društva „Gospodarska zona Vidovec“ d.o.o podnio je načelnik Bruno Hranić.

Predsjednik Općinskog vijeća Zdravko Pizek :

„Hvala načelniče, otvaram raspravu, ako nema nikoga zatvaram raspravu, tko je za to da se promijeni znači na pet članova nadzornog odbora?“

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o izmjeni i dopuni Odluke o osnivanju trgovačkog društva „Gospodarska zona Vidovec“ d.o.o. prihvaćena sa 12 glasova od 13 prisutnih članova Vijeća.**

**Točka 4.**

**Prijedlog Odluke o određivanju imena ulice u naselju Zamlača**

Načelnik Bruno Hranić podnio je i obrazložio prijedlog o donošenju Odluke o određivanju imena ulice u naselju Zamlača.

U raspravi koja je zatim uslijedila sudjelovali su svi članovi Vijeća.

Predsjednik Općinskog vijeća Zdravko Pizek :

„Zatvaram raspravu, tko je za takvu odluku?“

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Odluka o određivanju imena ulice u naselju Zamlača prihvaćena sa 11 glasova od 13 prisutnih članova Općinskog vijeća.**

**Točka 5.**

**Prijedlog Odluke o izboru osobe kojoj će se povjeriti obavljanje komunalne djelatnosti održavanja javne rasvjete na području Općine Vidovec**

Predsjednik Općinskog vijeća Zdravko Pizek :

„Sljedeća točka, prijedlog Odluke o izboru osobe kojoj će se povjeriti obavljanje komunalne djelatnosti održavanja javne rasvjete na području Općine Vidovec“.

Pročelnica JUO Općine Vidovec Petra Rogina obrazložila je prijedlog Odluke o izboru osobe kojoj će se povjeriti obavljanje komunalne djelatnosti održavanja javne rasvjete na području Općine Vidovec.

Predsjednik Općinskog vijeća Zdravko Pizek :

„Hvala pročelnici, otvaram raspravu“.

Pitanje je postavio član Vijeća David Šantek, a odgovor je podnijela pročelnica Petra Rogina.

Član Vijeća Zdravko Klopotan :

„Kad je mlada dama tak lijepo objasnila ja sam za“.

Predsjednik Općinskog vijeća Zdravko Pizek :

„Zatvaram raspravu, dajem na glasovanje, tko je za takav prijedlog?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o izboru osobe kojoj će se povjeriti obavljanje komunalne djelatnosti održavanja javne rasvjete na području Općine Vidovec prihvaćena jednoglasno sa 13 glasova od 13 prisutnih članova Općinskog vijeća.**

**Točka 6.**

**Prijedlog Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec za razdoblje od konstituiranja Općinskog vijeća Općine Vidovec do 31.12.2017. godine**

Predsjednik Općinskog vijeća Zdravko Pizek :

„Prijedlog Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec za razdoblje od konstituiranja Općinskog vijeća Općine Vidovec do 31.12.2017. godine, otvaram raspravu“.

U raspravi sudjelovali su član Vijeća Stjepan Smernjak i zamjenik načelnika Dubravko Zavrtnik.

Član Vijeća Zdravko Klopotan :

„Evo ja budem replicirao gospodina Zavrtnika jer je spomenuo nezavisne. Ti se ne trebaš brinuti koliko nezavisne imaju love ili nemaju. Ja ću ionak svoje to kaj budem dobio po zakonu kaj pripada bilo kaj to smo već prije rješavali, sportskim klubovima, na jednake dijele, na sve sportske klubove nogometne, ribičima, rukometu tak da opće nema straha, a za nezavisne se ne brini kolko ima love“.

Za riječ javila se članica Vijeća Silvija Zagorec.

Odgovor je podnijela pročelnica Petra Rogina.

U raspravu uključio se zamjenik načelnika Dubravko Zavrtnik te članovi Vijeća Stjepan Smernjak, Ivan Kušćar i Ivan Benček te načelnik Bruno Hranić.

Član Vijeća Zdravko Klopotan :

„Joooj gospon Benček vi bar imate veliku penziju, no pa rečite netreba mi„

Predsjednik Općinskog vijeća Zdravko Pizek :

„Dajem na glasovanje tko je za to da to riješimo za sljedeću sjednicu kad saznamo više podataka o tome?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog usvojeni jednoglasno, znači za sljedeću sjednicu.**

Član Vijeća Zdravko Klopotan :

„Viš kak me lijepo nezavisni gledi“.

**Točka 7.**

**Razmatranje prijedloga o dodjeli novčanih nagrada za postignute izuzetne uspjehe u obrazovanju i sportu**

Predsjednik Općinskog vijeća Zdravko Pizek :

„Razmatranje prijedloga o dodjeli novčanih nagrada za postignute izuzetne uspjehe u obrazovanju i sportu“.

Načelnik Bruno Hranić podnio je prijedlog o dodjeli novčanih nagrada za postignute izuzetne uspjehe u obrazovanju i sportu za učenike studente i sportaše.

U raspravi pitanja su postavili članovi Vijeća David Šantek i Stjepan Smernjak.

Načelnik Bruno Hranić podnio je odgovore.

Predsjednik Općinskog vijeća Zdravko Pizek :

„Tko je za to da svima damo te iznose, molim Vas da se izjasnite?“

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je prijedlog načelnika o dodjeli novčanih nagrada usvojeni sa 11 glasova od 13 prisutnih članova Vijeća.**

**Točka 8.**

**Razno.**

Načelnik Bruno Hranić :

„Imamo zamolbu obitelji Mašić iz Vidovca, dva nepokretna čovjeka, pod socijalnom skrbi su, mi im pomažemo koliko možemo. Sami su odlučili da idu u mijenjanje krovišta, nešto su ušparali pa mole za našu pomoć.

Da li se slažete da im pomognemo sa 3.000,00 kuna za kupnju materijala za krovište?“

**Članovi Vijeća jednoglasno su se složili i prihvatili prijedlog načelnika.**

**Načelnik Bruno Hranić :**

„Još jednu suglasnost bi molio Vijeća, kaj se tiče nadstrešnice u naselju Prekno, radimo projekt, s obzirom da je onaj zeleni otok u sastavu nerazvrstanih cesta, njega izdvajamo van geodetskim elaboratom i dogovoreno je da nadstrešnica bude 7x4 i treba suglasnost Vijeća da može biti bliže znači rubnika ceste nego je to inače dozvoljeno.

Imamo još jednu zamolbu, što se tiče obitelji susjeda Županić, znate da je Mladen poginuo i zamolili su Općinu da li je moguće da bi oni kupili odnosno zakupili ovu grobnicu koja je sad zajednička općinska, a da bi dali izgraditi novu zajedničku grobnicu koju bi općina koristila. Mi smo našli prostori kod kapelice, ima jedno prazno mjesto, znači taj koji bi njima uređivao tu sad općinsku grobnicu taj bi napravio novu općinsku zajedničku grobnicu badava“.

Predsjednik Općinskog vijeća Zdravko Pizek :

„Molim Vas da se izjasnite za te odluke, znači za oba dvije, ko je za te odluke ?

**Konstatiram jednoglasno“.**

**Predsjednik Mjesnog odbora Antun Remar :**

„Mjesni odbor Nedeljanec-Prekno u sastavu Emina Ljubek, Šimun Rog, Antun Remar i gopođa vijećnica Dubravka Rog nam se pridružila i pomogla oko toga financijskog plana, šta se napravilo u mjesnom odboru. Ta sjednica je održana 30. lipnja. Zatim moram napomenuti da planiramo napraviti mjesni zbor građana malo da ih obavijestimo, obavijestit ćemo ih preko medija.

Samo ukratko o projektnim ulaganjima u mjesni odbor Nedeljanec – Prekno ukupna cifra je 615.119,74 kune ( za oborinske vode, izgradnja mosta, solarne klupe, autobusna nadstrešnica Nedeljanec, obnova krovišta kapelica, raspelo Prekno, dječja igrala za Prekno odbojkaška mreža, lopte, sanacija sportskog objekta Nedeljanec, izrada idejnog projekta športsko rekreativnog centra Nedeljanec i ona tekuća održavanja Društvenog doma Nedeljanec mi nemamo novaca i tu nam je Općina uskakala (el. Energija, plin, popravci… ) i ako bude tako drugu godinu mi ćemo biti prezadovoljni, radimo po programu od 2016. do 2020. ja sam još godinu dana, pa ko poslije dođe sretno“.

**Načelnik Bruno Hranić :**

„ Ja bi samo što se tiče Odluke o komunalnom doprinosu, predložio jednu dopunu članka 13. da se kod plaćanja komunalnog doprinosa na temelju pisanog zahtjev u potpunosti može osloboditi, piše hrvatske ratne vojne invalide, da se doda ili njihove bračne drugove, imali smo slučajeve da daju zahtjev ili žena ili suprug.

Dalje da Vas informiram započela je izgradnja nogostupa u Belskoj ulici, Županijska uprava za ceste sufinancira 75% sa projekat.

Prijevoz učenika ide dalje, osnovne škole, također i za Nedeljanec i dalje ćemo sufinancirati kartu za one učenike koje država ne financira da im sufinanciramo kartu.

I još jedna dobra informacija danas smo dobili odluku da je Varaždinsko zelje zaštićeno od Europske unije, odbačeni su prigovori Slovenije i nema nikakvog prijelaznog razdoblja i imamo zaštićeno“.

**Član Vijeća David Šantek :**

„ Imam ja još dva, jedno je za groblje, očito je da još uvijek stoji vijest na stranici Općine da će biti povoljniji uvjeti i da bude usvojeno na prvoj sjednici pa me zanima informacija glede toga, a i za kanalizaciju samo bi provjerio znači radi se o 4,5 milj. kn to Općina mora ishoditi“.

**Načelnik Bruno Hranić :**

„Što se tiče groblja još razgovaramo, obavili smo dva sastanka gospodin Benček i ja, u desetom mjesecu ćemo dobiti prijedlog daljnje suradnje na koji način smanjiti troškove koliko ćemo uspjeti, a što se tiče kanalizacije to je odluka koju je doneslo općinsko vijeće i zapravo to je bio jedan od uvjeta za sve općine da financiraju taj dio“.

**Član Vijeća Stjepan Smernjak :**

„Ja sam htio reči jednu stvar mi smo momentalno, odnosno utorak srijedu imali elementarnu nepogodu poplavu. Mi nemamo načelnika stožera za zaštitu i spašavanje, ja te prosim da to čim prije imenujemo. Na Tužnom je bila intervencija, sva tri društva su bila tam tovarili smo pijesak, napravili smo nasipe. “

**Načelnik Bruno Hranić :**

„Imamo službeno imenovani stožer s 15.09.2017. godine“.

**Zamjenik načelnika Dubravko Zavrtnik:**

„Što se tiče toga, priopćenje nisu dali još vatrogasci, tako da će Vijeće dobiti zapis o tome što se dogodilo i što smo poduzeli i zaključak.“

**Načelnik Bruno Hranić :**

„Stupili smo u kontakt sa Hrvatskim vodama, nažalost nismo se nadali tome, problem je nastao zbog toga jer Hrvatske vode nisu napravile posao do kraja kad su započele regulaciju, ono za što smo osigurali 310.000,00 kuna i tu se desio problem gdje su trebali iskopati kanal, ali problem je jer su se počele i vode slijevati sa brda i nastalo je klizište“.

**Član Vijeća Zdravko Klopotan :**

„Točka razno, vezano uz ono pismo koje se zagubilo, mi smo dobili od gospodina Brune Hranića odgovor. Mene zanima da li se tjedno prazni taj sandučić jer Svačko Mladen je stavio ono gdje je Općina Vidovec, a pošto je to dolje, ak mi dozvoliš stanku od minutu i pol da pogledam dali možda, pa se negdje putem zgubilo pismo jer se to pismo naknadno nakon tjedan dana našlo, znači dal se tjedno prazni ili se prazni dnevno znači taj sandučić i nećemo onda završiti, znači ko je to onda zaduženi za to, ili stvarno to ide po zraku pa da ja to pogledam, mi daš dvije minute stanke ili neznam“.

**Načelnik Bruno Hranić:**

„Svaki dan se prazni, dali je možda dolje ispalo pa je netko pokupio, najbolje je takve dokumente donesti gore na urudžbeni zapisnik“

**Član Vijeća Zdravko Klopotan :**

„Znači mi to nismo krivi, znači da su to su tvoji djelatnici krivi ne, znači mi nemamo ključeve, ti nemaš ključeve ne, znači da je neko kriv ne“.

**Predsjednik Općinskog vijeća Zdravko Pizek :**

„Moramo još glasati za izmjene i dopune odluke o komunalnom doprinosu za invalide, tko je za? Konstatiram jednoglasno.“ I za prijevoz za učenike Nedeljanec, tko je za ? Konstatiram jednoglasno“.

**Članica Vijeća Silvija Zagorec :**

„Ja bi iskoristila točku razno da se zahvalim svima na ogromnom trudu i radu na uspješno završenoj manifestaciji zeljarijada, znači to govorim sada subjektivno, a uspješna bude potvrda kada dobimo financijski rezultat. U vrlo kratkom vremenskom periodu bi željela to svima vama prezentirati kada KUD to pripremi da bude transparentno i da možemo napraviti priopćenje za javnost vezano uz manifestaciju zeljarijada. Samo bi vam jednu zanimljivu informaciju koju možemo preliminarno čisto da vidite količinu, prodano je 4.614 komada sarmi, prosjek dužine 15 cm i to je iznos od 78.670 kuna koje je u protekle dva dana položeno na Finu, mislim da je to za svaku pohvalu, znači to je medijima ukazujem, samo jedan segment, znači informacija vijećnicima, a kada bude financijski izvještaj onda ćemo moći podvući crtu, prihodi i rashodi i samo me interesira čisto da vidimo dal smo na dobrom tragu. Ja bi molila gospođu Ines znači čisto da imamo podatke da u protekle dvije godine vidimo koliki je broj komada i financijski iznos tako da vidimo da li smo na dobrom putu“.

**Članica Vijeća Ines Pavleković :**

„To Kulturno umjetničko društvo odgovara za izvještaj, jer ono je ipak organizator“.

**Članica Vijeća Silvija Zagorec :**

Slažem se, ali predsjednica Povjerenstva je to branila na Općinskom vijeću pa to ima po meni određeni, pa to je i sljedeći korak koji mene čeka. Ja bi samo molila informaciju kao vijećnica u prethodnom sazivu znači od bivše predsjednice čisto da vidimo količinu sarme koja je bila u prethodne dvije godine“.

**Članica Vijeća Ines Pavleković:**

„Na drugoj sjednici, ćemo razmotriti“.

Time je predsjednik Vijeća Zdravko Pizek zatvorio raspravu.

Sjednica Općinskog vijeća Općine Vidovec završila je u 21 sati i 11 minuta.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda